Vilniaus universiteto Botanikos sodas

Vilniaus universiteto botanikos sodas – botanikos sodas Vilniuje (M. K. Čiurlionio g. 110) ir Vilniaus priemiestyje, Kairėnuose (Kairėnų g. 43, Vilnius). Tai Vilniaus universiteto neakademinis kamieninis padalinys. VU botanikos sodas įkurtas 1781 m. Šiuo metu disponuoja dviem žemės plotais (Vingyje ir Kairėnuose). Yra didžiausias Lietuvoje (bendras plotas 199 ha), turtingiausias augalų kolekcijomis. Auginama apie 10 000 pavadinimų augalų (apie 190 šeimų, 886 genčių). Kiekvienu šiltojo sezono metu auga, žydi ir bręsta skirtingi augalai: tiek rūšiniai augalai bei įvairios veislės iš tolimų ir artimų kraštų, tiek žolės, medžiai natūraliose gamtos bendrijose. Sodas Kairėnuose įsikūręs senoje dvarvietėje, išlikęs parkas su tvenkinių sistema, ūkiniai dvaro pastatai, Vingio skyriuje stovi Jėzuitų vienuolyno namas. Sode vyksta įvairūs kultūriniai ir pažintiniai renginiai: koncertai, parodos, paskaitos, mokymai, kūrybinės dirbtuvės. Sodas Kairėnuose atvertas lankytojams visus metus, o Vingio skyrius tik šiltuoju metu laiku. Įėjimas mokamas. Struktūra Botanikos sode yra 5 skyriai: Augalų kolekcijų skyrius Komunikacijos ir paslaugų skyrius Mokslo programų aptarnavimo ir koordinavimo skyrius Vingio skyrius Ūkio skyrius Galerija (Kairėnai) Galerija (Vingis) Nuorodos Oficiali svetainė Kairėnų dvaro sodyba. Kultūros vertybių registras Archyvuota kopija 2016-11-19 iš Wayback Machine projekto. Vingio skyriaus istoriniai pastatai. Kultūros vertybių registras Archyvuota kopija 2016-11-19 iš Wayback Machine projekto.